

РЕПУБЛИКА СРБИЈА

ОПШТИНА ДИМИТРОВГРАД

Балканска 2

18320 Димитровград

На основу члана 36. Закона о планском систему Републике Србије („Сл. Гласник РС бр. 30/2018.), члана 106. став 3., члана 108. и члана 109. Статута Oпштине Димитровград („Службени лист Општине Димитровград“, број 6/19), члана 26. Одлуке о јавним расправама („Службени лист оптине Димитровград” бр.16/19), сачињава се:

**ИЗВЕШТАЈ О СПРОВЕДЕНОЈ ЈАВНОЈ РАСПРАВИ**

**на нацрт Плана детаљне регулације за изградњу надземног вода за увођење постојећег ДВ 400 kV бр. ТС 400/220/110 kV Ниш 2 – Столник (Софија) у објекат прикључно разводног постројења ПРП 400 kV**

Општинско веће општине Димитровград на седници одржаној 05.10.2023. године, донело је Закључак број 06-258/2023-15/149-9/1 којим се одређује спровођење Јавне расправе о нацрту Плана детаљне регулације за изградњу надземног вода за увођење постојећег ДВ 400 kV бр. ТС 400/220/110 kV Ниш 2 – Столник (Софија) у објекат прикључно разводног постројења ПРП 400 kV, утврђује Програм Јавне расправе и упућује Јавни позив грађанима, удружењима, стручној и осталој јавности за учешће у јавној расправи, који је објављен у Службеном гласнику општине Димитровград, на интернет презентацији Општине Димитровград, друштвеним мрежама и локалним медијима.

Јавна расправа о нацрту Плана детаљне регулације за изградњу надземног вода за увођење постојећег ДВ 400 kV бр. ТС 400/220/110 kV Ниш 2 – Столник (Софија) у објекат прикључно разводног постројења ПРП 400 kV, одржана је у периоду од 5. октобра 2023. године до 20. октобра 2023. године.

Током процеса јавне расправе коришћени су следећи алати:

* Прикупљање предлога, сугестија и мишљења са Јавним позивом за учешће у Јавној расправи
* Oтворени састанак одржан је дана 20.10.2023. године у Скупштинској сали општине Димитровград, са почетком у 12.00 часова
* Презентацији Плана детаљне регулације за изградњу надземног вода за увођење постојећег ДВ 400 kV бр. ТС 400/220/110 kV Ниш 2 – Столник (Софија) у објекат прикључно разводног постројења ПРП 400 kV који је објављен је на интернет презентацији општине Димитровград

У складу са Програмом јавне расправе, све заинтересоване стране су у току трајања јавне расправе могле да доставе своје примедбе, предлоге и сугестије путем електронске поште на адресу opstinskovece@dimitrovgrad.rs или поштом на адресу: Балканска 2, 18320 Димитровград, Србија или личном доставом на писарници Општине Димитровград, најкасније до 20. 10. 2023. године до 12,00 часова.

Сва наведена документација, објављена је на интернет презентацији oпштине www.dimitrovgrad.rs .

Финални Нацрт Плана детаљне регулације за изградњу надземног вода за увођење постојећег ДВ 400 kV бр. ТС 400/220/110 kV Ниш 2 – Столник (Софија) у објекат прикључно разводног постројења ПРП 400 kV, објављен је на интернет страници oпштине 5. октобра 2023. године, пред почетак Јавне расправе.

Отворени састанак представника Општине Димитровград са грађанима, удружењима, стручном и осталом јавношћу, одржан је 20. октобра 2023. године у сали Скупштине општине Димитровград.

На отвореном састанку, коме су присуствовали заменик председника Општине Димитровград, већник за привреду и пољопривреду, руководилац Одељења за урбанизам, грађевинарство, обједињену процедуру и извршења, имовинско правне послове и комунално стамбену делатност, и заменика секретара Општинског већа, презентован је нацрт Плана детаљне регулације за изградњу надземног вода за увођење постојећег ДВ 400 kV бр. ТС 400/220/110 kV Ниш 2 – Столник (Софија) у објекат прикључно разводног постројења ПРП 400 kV.

У току трајања јавне расправе није било предлога, сугестија и мишљења грађана и других заинтересованих лица.

Овај Извештај се објављује на званичном сајту Општине Димитровград www.dimitrovgrad.rs.

У Димитровграду, дана 20.10.2023. године

**Руководилац Одељења за урбанизам, грађевинарство, обједињену процедуру и извршења, имовинско правне послове и комунално стамбену делатност**

**\_\_\_\_\_\_\_\_\_\_\_\_\_**

Васка Ђокић